[Включване на PHP error logging](/bg/kb/view/vklyuchvane_na_php_error_logging "Включване на PHP error logging")

 Ако желаете да виждате грешките върнати от PHP интерпретатора, вие можете да включите PHP error logging, като промените PHP настройките за вашия акаунт. PHP настройките се променят чрез php.ini файлове. Можете да получите обща информация относно промяната на PHP настройки тук: Промяна на PHP настройки.
За да включите PHP error logging, вие можете да добавите следните директиви или в глобалния php.ini файл за хостинг акаунта, или в php.ini файл създаден в директорията, където желаете да промените PHP настройките:
error\_reporting = E\_ALL | E\_STRICT log\_errors = Ondisplay\_errors = Offerror\_log = /home/%USER%/private/php-errors.log
Заменете %USER% с потребителското име на вашия хостинг акаунт (Контролен Панел).
Горните настройки са препоръчителни, и вие можете да ги променяте по ваше желание.
Редът error\_reporting = E\_ALL | E\_STRICT определя кои грешки да бъдат записвани. E\_ALL включва всички PHP грешки и предупреждения. E\_STRICT задава на PHP интерпретатора да показва предложения за промяна в PHP кода, така че той да е съвместим с бъдещи версии на PHP (особено с PHP6). Можете да разгледате списък с всички error\_reporting настройки тук:http://php.net/manual/en/errorfunc.constants.php
Редът log\_errors = On включва записването на PHP грешките в лог файл на сървъра. Ако тази опция е изключена (Off), в лог файла няма да бъдат записвани никакви грешки.
display\_errors = Off изключва показването на грешки в браузъра. Ако зададете тази опция да е "On", тогава PHP грешките ще бъдат показвани в браузъра при изпълняването на PHP скрипта.
Редът error\_log = /home/%USER%/private/php-errors.log задава на PHP интерпретатора да записва грешките във файл във вашата private директория на сървъра. Не забравяйте да промените %USER% с потребителското име на вашия хостинг акаунт. Ако желаете, можете да зададете друга папка/файл на вашия хостинг акаунт, където да се записват грешките от PHP интерпретатора.
 